**Cum pleacă vara...**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cum pleacă vara pas după pas în zi...

În noapte ne atrage-n erezii

Chiar dacă voalul toamnei ne-nfășoară

Cu certitudinea ce a-nceput să doară!

Dar pasul verii spre-amintiri se-ndreaptă

Și frunza verde razele le-așteaptă

Când totu-i copt și tot pe câmp e gata,

În calendarul propriu nu schimb data...

Plecând, vara se uită peste umăr,

Pe cer, stoluri de păsări fără număr

Se duc în zbor spre-aceiași destinație

Și eu rămân cu norii-n contemplație.

De ce-mi trimiți bezele și mă minți,

Frumoasă vară cu plete fierbinți?

De ce îmi spui că nu mă părăsești

Când simt tristeți și rănile trupești?

Vrei să faci despărțirea mai ușoară

Vrei ca plecarea ta să nu mă doară...

Acum am înțeles ce pregătești,

Pleci să revii cu forțe noi, celești!